Diari Oficial de la Generalitat Valenciana


Sumari del DOGV 9638, del 13-07-2023 (2023/7458)

RESOLUCIÓ de 13 de juny de 2023, de la Subdirecció General de Relacions Laborals, per la qual es disposa el registre i la publicació del text de l'Acord per a l'adhesió de l'Entitat Pública de Sanejament d'Aigües Residuals de la Comunitat Valenciana al II Conveni col·lectiu del personal laboral al servei de l'Administració autonòmica (Localitzador SP73UD47).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9638

Data del DOGV
:   13-07-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/7458


Data del document
:   13-06-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * conveni col·lectiu

RESOLUCIÓ de 13 de juny de 2023, de la Subdirecció General de Relacions Laborals, per la qual es disposa el registre i la publicació del text de l'Acord per a l'adhesió de l'Entitat Pública de Sanejament d'Aigües Residuals de la Comunitat Valenciana al II Conveni col·lectiu del personal laboral al servei de l'Administració autonòmica (Localitzador SP73UD47). [2023/7458]  
  
Vist el text de l'Acord per a l'adhesió de l'Entitat Pública de Sanejament d'Aigües Residuals de la Comunitat Valenciana al II Conveni col·lectiu del personal laboral al servei de l'Administració autonòmica, subscrit per la Comissió Negociadora, estant integrada aquesta, d'una part, per la Presidenta del Consell d'Administració de l'Entitat i, d'una altra, per la representació de les persones treballadores, i de conformitat amb el que es disposa en l'article 90, apartats 2 i 3, de l'Estatut dels Treballadors (aprovat pel Reial decret legislatiu 2/2015, de 23 d'octubre, pel qual s'aprova el text refós de la Llei de l'Estatut dels Treballadors); l'article 2.1. del Reial decret 713/2010, de 28 de maig, sobre registre i depòsit de convenis i acords col·lectius de treball, i l'article 4.3 de l'Ordre 37/2010, de 24 de setembre, de la Conselleria d'Economia, Hisenda i Ocupació, per la qual es crea el Registre de la Comunitat Valenciana de convenis i acords col·lectius de treball; d'acord amb el que s'estableix per l'article 51.1 de l'Estatut d'Autonomia de la Comunitat Valenciana; el Decret 175/2020, de 30 d'octubre, del Consell, d'aprovació del Reglament orgànic i funcional de la Conselleria d'Economia Sostenible, Sectores Productius, Comercio i Treball, i l'Ordre 10/2022, de 26 de setembre, de la Conselleria d'Economia Sostenible, Sectors Productius, Comerç i Treball, mitjançant la qual es desplega el Decret 175/2020, del Consell, de 30 d'octubre, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, aquesta Subdirecció General de Relacions Laborals, resol:  
  
  
Primer  
Ordenar la seua inscripció en el Registre de la Comunitat Valenciana de convenis i acords col·lectius de treball, amb notificació a la Comissió Negociadora, i el depòsit del text de l'acord.  
  
Segon  
Disposar la seua publicació en el Diari Oficial de la Generalitat Valenciana.  
  
València, 13 de juny de 2023.- El subdirector general de Relacions Laborals: Joaquín Vañó Gironés.  
  
  
  
ACORD PER A LA ADHESIÓ DE L'ENTITAT PÚBLICA DE SANEJAMENT D'AIGÜES RESIDUALS DE LA COMUNITAT VALENCIANA AL II CONVENI COL·LECTIU DEL PERSONAL LABORAL AL SERVEI DE L'ADMINISTRACIÓ AUTONÒMICA  
  
València, 24 de maig de 2023  
  
REUNITS  
  
Per l'Entitat:  
La Sra. Isaura Navarro Casillas, presidenta del Consell d'Administració de l'Entitat Pública de Sanejament d'Aigües Residuals de la Comunitat Valenciana.  
  
Per la part social:  
La Sra. Laura Buforn Ferrando, el Sr. José Antonio Martínez Granados i el Sr. Héctor Ferrandis Navarro, delegats del personal laboral en virtut de les eleccions a òrgans de representació de l'Entitat realitzades el passat 29 d'octubre de 2020.  
  
EXPOSEN  
  
L'EPSAR es crea mitjançant la Llei 2/1992, de 26 de març, del Govern Valencià, de sanejament d'aigües residuals de la Comunitat Valenciana, sent una entitat de dret públic, de les regulades en l'article 155 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, que forma part del sector públic instrumental de la Generalitat.  
El Consell d'Administració és l'òrgan de govern de l'Entitat que posseeix les competències residuals per a exercir aquelles no atribuïdes expressament a altres òrgans d'acord amb l'article 8.17 dels Estatuts de l'Entitat, i a la seua presidència, el compliment dels acords del Consell d'Administració i la seua signatura (article 9 dels Estatuts de l'Entitat).  
  
Respecte de l'adhesió de l'EPSAR al II Conveni col·lectiu del personal laboral al servei de l'Administració autonòmica (IICC), cal recordar que l'article 2 del IICC permet la seua aplicació al «personal laboral dependent d'organismes, institucions i empreses públiques dependents de la Generalitat Valenciana que sol·liciten la seua adhesió, d'acord amb l'article 92 del Reial decret legislatiu 2/2015, de 23 d'octubre, pel qual s'aprova el text refós de la Llei de l'Estatut dels Treballadors».  
  
El Consell de Administració de l'EPSAR, de 27 de març de 2019, acorda autoritzar a la Gerència «l'inici i seguiment per a la tramitació de l'adhesió al II Conveni col·lectiu del personal laboral al servei de l'Administració autonòmica».  
El 20 de juny de 2019 es constitueix la Comissió Negociadora de l'EPSAR per a l'adhesió al IICC.  
El punt primer de l'article 87 del Reial decret legislatiu 2/2015, de 23 d'octubre, pel qual s'aprova el text refós de la Llei de l'Estatut dels Treballadors, legitima per a negociar en els convenis d'empresa o àmbit inferior als representants dels treballadors.  
L'article 92 del Reial decret legislatiu 2/2015, de 23 d'octubre, pel qual s'aprova el text refós de la Llei de l'Estatut dels Treballadors, preveu la possibilitat que en les respectives unitats de negociació les parts legitimades per a negociar puguen adherir-se de comú acord a la totalitat d'un conveni en vigor, sempre que no estigueren afectes per un altre, i hauran de comunicar-ho a l'autoritat laboral competent a efecte de registre.  
Respecte de l'adhesió de l'EPSAR al IICC, l'article segon del IICC permet la seua aplicació al «personal laboral dependent d'organismes, institucions i empreses públiques dependents de la Generalitat Valenciana que sol·liciten la seua adhesió, d'acord amb l'article 92 de l'Estatut dels Treballadors».  
En el Diari Oficial de la Generalitat Valenciana de 12 de juny de 1995 es disposa el registre i publicació del II Conveni col·lectiu per al personal laboral al servei de l'Administració autonòmica amb vigència des de la data de publicació i fins al 31 de desembre de 1997, denunciat i constituïda la Comissió Negociadora del II Conveni col·lectiu fins a la signatura d'acord que el substituïsca continuarà en vigor el II Conveni col·lectiu per al personal laboral al servei de l'Administració autonòmica en aplicació del seu article 3.  
S'han rebut els preceptius informes favorables de la Direcció General de Pressupostos, i també de la Direcció General de Sector Públic i Patrimoni de la Conselleria d'Hisenda i Model Econòmic.  
  
La Comissió Negociadora de l'EPSAR reunida el 17 de maig de 2023 acorda en acta:  
«1. Ratificar, vistos els informes preceptius favorables, l'acta de 7 de febrer de 2023 per a l'adhesió de l'EPSAR al II Conveni col·lectiu del personal laboral al servei de l'Administració autonòmica publicat en DOGV de 12 de juny de 1995.  
2. Que es continue amb la tramitació necessària per al seu acord per part del Consell d'Administració, i també el seu registre i publicació davant l'autoritat laboral competent.»  
En el punt primer de la sessió de 23 de maig de 2023, el Consell d'Administració de l'Entitat ha acordat l'adhesió al II Conveni col·lectiu del personal laboral al servei de l'Administració autonòmica.  
  
Les parts signants es reconeixen mútuament com a interlocutors vàlids en la seua respectiva representació i no estan afectades per un altre conveni en vigor.  
I sobre la base de tot l'anterior, les parts  
  
ACORDEN  
  
Primer  
L'adhesió de l'EPSAR al II Conveni col·lectiu del personal laboral al servei de l'Administració autonòmica, publicat en el DOGV de 12 de juny de 1995, amb efectes des del dia en què es produïsca la publicació d'aquest acord en el Diari Oficial de la Generalitat Valenciana.  
  
  
Segon  
Les referències fetes en el II Conveni als òrgans superiors de funció pública, i també a la resta de responsables competents en matèria de personal o qualsevol altra, s'entendran referides, en el seu cas, als equivalents de l'EPSAR.  
  
Tercer  
Comunicar a l'autoritat laboral competent aquest Acord per al seu registre i publicació.  
  
I, en prova de conformitat, signen les parts aquest acord, en el lloc i data indicats en l'encapçalament.  
  
Per l'Entitat  
Isaura Navarro Casillas  
  
Per la part social  
Laura Buforn Ferrando  
José Antonio Martínez Granados  
Héctor Ferrandis Navarro  
  
València, 13 de juny de 2023.- El subdirector General de Relacions Laborals: Joaquin Vaño Girones.